Након оздрављења, налазио се у војној мисији, а јуна 1944. постављен је за команданта 21. српске дивизије, са којом је учествовао у ослобођењу Београда и борбама на Сремском фронту. После ослобођења, завршио је Вишу војну академију ЈНА и вршио одговорне дужности у Југословенској народној армији (ЈНА). Био је председник Савеза ратних војних инвалида Југославије и потпредседник Међународне федерација бивших бораца. Искључен је из СКЈ и пензионисан децембра 1965. године.